La farmàcia Miquel Blanchart, de Sabadell, i la botiga de mobles Casamitjana, de Terrassa, Premis Nacionals als Establiments Comercials Centenaris.
Aquests dos comerços vallesans formen part dels 30 establiments centenaris que han estat distingits enguany amb aquest premi honorífic que lliura la Generalitat, a través del Departament d'Empresa i Coneixement.
A més, altres 15 establiments d'arreu del territori han estat premiats per la seva trajectòria de més de 150 anys en actiu.
Mobles Casamitjana és una empresa familiar de Terrassa dedicada des del 1918 al sector del moble, pionera en polítiques de responsabilitat social corporativa i de conciliació de la vida laboral i personal.
Actualment, distribueix i ven les primeres firmes nacionals i internacionals arreu de l'Estat i també a d'altres països.
De la seva banda, la Farmàcia Miquel Blanchart és una de les més emblemàtiques de Sabadell, amb més de 100 anys de vida, ubicada al centre de la ciutat, al costat de l'antic edifici de Correus, que es caracteritza pel seu equip humà dedicat tant al consell farmacèutic, com sanitari i emocional.
Els Premis Nacionals als Establiments Comercials Centenaris són guardons que anualment convoca el Departament d'Empresa i Coneixement, a través de la Direcció General de Comerç, i que distingeixen els establiments i mercats municipals en actiu que al llarg de més de cent anys han ofert un servei de qualitat i personalitzat als seus clients, tot adaptant-se als canvis en les necessitats de compra de la ciutadania que s'han anat produint al llarg de la seva trajectòria professional.
En aquesta edició, s'ha distingit un total de 28 establiments comercials i 2 mercats municipals centenaris per la seva trajectòria de cent o més anys de servei al comerç.
Així mateix, s'han reconegut 15 establiments comercials amb cent cinquanta o més anys d'història.
Establiments comercials de cent-cinquanta anys o més
Des de l'any 2000, la Generalitat a través del Departament d'Empresa i Coneixement ha distingit un total de 836 establiments de Catalunya amb els Premis Nacionals als Establiments Comercials Centenaris.
Raima, la papereria més gran d'Europa, Premi Nacional de Comerç, dotat amb 10.000€
Així mateix, s'han atorgat els 19ns Premis Nacionals de Comerç, que convoca el Departament d'Empresa i Coneixement.
Enguany, per primer cop s'ha dotat el Premi Nacional de Comerç amb 10.000€ amb la voluntat d'impulsar la competitivitat i el desenvolupament de les iniciatives més innovadores en l'àmbit del comerç de proximitat.
El premi ha estat per a l'empresa La Carpeta i El Paper SA, de Barcelona, per l'ampliació de la botiga Raima, que ha esdevingut la papereria més gran d'Europa.
Amb més de 1.400 metres quadrats de superfície distribuïts en 6 plantes, la papereria Raima compta amb una trajectòria de més de 30 anys, al llarg dels quals ha aconseguit adaptar-se amb èxit a l'era de la digitalització, gràcies a l'aposta per la qualitat i el kilòmetre 0.
Actualment, l'empresa compta ja amb quatre botigues, té una plantilla de 40 persones i una facturació de 3 milions d'euros anuals.
RAIMA ha apostat per reinventar el comerç urbà per adaptar-se als nous temps i necessitats dels clients, i donar la ciutat i el país d'un comerç diferenciat i de qualitat on la proximitat, la creativitat i la passió per la feina ben feta en són la bandera.
En aquesta 19a edició, els guardons i els guardonats ha estat els següents:
Premi a la Iniciativa Empresarial: Es premia la persona física o jurídica per la iniciativa empresarial més innovadora del comerç urbà dels projectes que comportin la incorporació d'un concepte innovador de fórmula comercial, la transformació digital i l'expansió de l'empresa.
Premi a la Iniciativa Col·lectiva Territorial: Es premien les entitats territorials de comerç i de serveis per una aportació essencial a través de projectes de dinamització comercial que comportin potenciació de la singularitat del territori, implicació i compromís amb un centre urbà o àrea comercial per millorar la competitivitat, millora en la gestió i qualitat dels serveis al client per consolidar l'oferta del comerç i serveis de proximitat associats i per rendibilitzar les empreses associades, o desenvolupament d'actuacions de notorietat que depassin la seva zona.
En aquesta categoria ha estat guardonada:
Premi a la Iniciativa Col·lectiva Sectorial: distingeix a centrals de compres, associacions, federacions i gremis sectorials de comerç i de serveis que durant el darrer any o al llarg de la seva trajectòria hagin contribuït de manera rellevant en la potenciació del sector mitjançant projectes que comportin una millora del posicionament de les empreses del mateix o dels serveis al client i de consolidació de l'oferta comercial del comerç de proximitat, innovació de les actuacions i aportació de valor i de prestigi al sector, o integració i/o cooperació amb d'altres sectors.
Premi a la Gestió Pública: Es premien els ajuntaments i d'altres ens públics pel seu suport al teixit comercial i per la seva implicació en el desenvolupament de projectes que impulsin el model català de comerç i serveis, urbà, de proximitat i amb equilibri de formats.
D'altra banda, la Generalitat també ha reconegut la trajectòria de persones, empreses i entitats, per la seva dedicació, capacitat d'innovació i emprenedoria i la seva contribució al prestigi del sector a Catalunya.
Concretament, ha reconegut l'empresa Simorra Tiendas SA per la seva trajectòria professional, la seva capacitat innovadora i emprenedora, la seva dedicació al sector i la seva posada en valor de la funció social del comerç urbà.
També ha estat distingit, a títol pòstum, l'empresari Tino Mora, per la seva trajectòria professional i per la seva dedicació al sector com a president de l'Associació de Mercats Municipals de Catalunya, del Gremi provincial de Detallistes de Fruites i Hortalisses de Barcelona, de l'Associació Catalana de Productors Agraris i Comerciants de la Terra, i vicepresident del Mercat de la Llibertat de Barcelona.
Segueix-nos a les xarxes a través de:
A Twitter Empresa i Coneixement: